15/10/2021 | Administración LocalMunicipal
Vedra
Secretaría-Intervención
Bases de contratación de persoal para programa de conciliación Conxuga

ANUNCIO Anuncio bases que rexerán a convocatoria para a contratación de persoal (2 monitores/as de ludoteca e servizos) a xornada parcial (20 horas/semana) por obra ou servizo, para reforzo dos servizos de madrugadores e ludoteca Co obxecto de dar cumprimento ao disposto no artigo 205 n.º 4 da Lei 2/2015, do 29 de abril, do Emprego Público de Galicia, en relación á súa vez co disposto na Base Terceira das aprobadas por decreto do alcalde núm.572/2021, do 8 de outubro, a través da cal se aproban as bases que rexerán o procedemento de selección, para poder contratar a 2 monitores/as de ludoteca e servizos) a xornada parcial (20 horas/semana) por obra ou servizo, para reforzo dos servizos de madrugadores e ludoteca. O procedemento de selección realizarase despois de presentar oferta de emprego no Servizo Público de Emprego de Galicia (SPEG), e non se admitirán persoas candidatas que non sexan remitidas a través do SPEG. Procédese a publicar ditas Bases, cuxo contido é o que deseguido se indica. BASES PARA A CONTRATACIÓN DE 2 MONITORES/AS DE LUDOTECA E SERVIZOS PARA O SERVIZO DE MADRUGADORES E LUDOTECA MUNICIPAL DE VEDRA A MEDIA XORNADA Primeira.–Obxecto da convocatoria. É obxecto da presente convocatoria a contratación, na modalidade de Contrato Temporal por obra ou servizo a xornada parcial (20 horas/semana) de 2 “monitores/as de ludoteca e servizos”, para reforzo dos servizos de madrugadores e ludoteca, segundo o exposto e xustificado na Resolución da Alcaldía de data 08/10/2021. Segunda.–Requisitos dos aspirantes. Para tomar parte no proceso selectivo, as persoas aspirantes deberán reunir os seguintes requisitos, previamente a presentación da oferta de emprego no Servizo Público de Emprego de Galicia (SPEG): a) Ter cumpridos os 16 anos de idade, e non exceder, no seu caso, da idade máxima de xubilación forzosa. b) Non padecer enfermidade ou defecto físico que impida o desempeño das funcións propias do posto de traballo. c) Que non fora separado mediante expediente disciplinario, do Servizo da Administración, nin encontrarse en situación de inhabilitación para o exercicio da función pública por sentencia firme. d) Non incorrer en causas de incompatibilidade de conformidade co establecido na Lei 53/1984, do 26 de decembro, do persoal ó servizo das Administracións Públicas. e) Estar inscritos como demandantes de emprego ou mellora de emprego na oficina do Servizo Público de Emprego de Galicia correspondente. f) Estar en posesión dalgunha das seguintes titulacións ou graos: 1.–Educación Social.2.–Psicoloxía.3.–Pedagoxía.4.–Maxisterio.5.–Técnico en educación infantil.6.–Técnico en integración social.7.–Técnico en animación sociocultural.8.–Certificado de profesionalidade de dinamización de actividades de tempo libre.9.–Monitor de tempo libre. g) Estar en posesión da licenza de condución de tipo B. Terceira.–Convocatoria. O Concello de Vedra procederá a dar publicidade da convocatoria a través da páxina Web do Concello www.concellodevedra.com, no taboleiro de anuncios e no BOP da provincia. O procedemento de selección realizarase despois de presentar oferta de emprego no Servizo Público de Emprego de Galicia (SPEG), e non se admitirán persoas candidatas que non sexan remitidas a través do SPEG. Cuarta.–Comisión seleccionadora.1.–A Comisión seleccionadora estará composta polos seguintes membros: Presidente: funcionario ou persoal laboral fixo da Administración Pública. Secretario (con voz e sen voto): o da corporación, ou funcionario que o substitúa.1.º vocal: funcionario ou persoal laboral fixo/indefinido da Administración Pública.2.º vocal: funcionario ou persoal laboral fixo/indefinido da Administración Pública. Vocal suplente: funcionario ou persoal laboral fixo/indefinido da Administración Pública. Persoal técnico ou asesor: Funcionario ou persoal laboral fixo/indefinido da Administración Pública.2.–A Comisión seleccionadora poderá solicitar axuda de técnicos ou asesores cando o considere axeitado.3.–A Comisión seleccionadora non poderá constituírse, nin actuar sen a presenza, polo menos, de dous dos seus membros, titulares ou suplentes, debendo estar presentes en todo caso o presidente e o secretario ou persoas en quen deleguen.4.–Os integrantes da Comisión seleccionadora absteranse de intervir e comunicaranllo á autoridade competente cando concorran algunhas das circunstancias previstas no artigo 28.2 de Lei 30/1992 de réxime xurídico das administracións públicas.5.–A Comisión seleccionadora resolverá tódalas dúbidas que xurdan en aplicación das presentes normas así como nos casos non previstos polas mesmas.6.–As actuacións da Comisión Seleccionadora serán recurribles conforme o establecido na Lei 30/1992 de Réxime Xurídico e Procedemento Administrativo Común.7.–O tribunal non poderá aprobar nin declarar que superaron as probas un número superior de aspirantes ao de postos de traballo convocados, aínda que co resto de solicitantes non seleccionados se establecerá unha orde para cubrir as posibles vacantes que puideran producirse, en función das puntuacións obtidas.8.–O alcalde, vista a proposta do tribunal, procederá á adopción do decreto correspondente que resolverá a contratación. Quinta.–Preselección de persoas candidatas. Unha vez recibida por este concello, do Servizo Público de Emprego de Galicia (SPEG), relación de persoas candidatas preseleccionadas, o señor alcalde, mediante resolución aprobará a lista definitiva de admitidos/as que será exposta no taboleiro de edictos e na páxina web do concello de Vedra, incluíndo na mesma a composición do tribunal e a data, lugar e hora de celebración dos exercicios da fase de oposición. Sexta.–Proceso de selección. A selección realizarase de conformidade co previsto nas presentes bases coas persoas candidatas preseleccionadas e remitidas polo Servizo Público de Emprego de Galicia e admitidas por Resolución da Alcaldía mediante listaxe definitiva de admitidos/as. Fase de oposición A fase de oposición constará de dous exercicios de carácter obrigatorio e eliminatorio, en relación co temario que se xunta como anexo I, que consistirán en: – Un exame tipo test de 10 preguntas máis 5 de reserva (a puntuación máxima deste exercicio será de 5,00 puntos, sendo preciso para superar esta proba acadar un mínimo de 2,00 puntos). – Desenvolvemento por escrito dun suposto práctico a escoller por sorteo pola Comisión Seleccionadora de entre tres posibles no momento da proba (a puntuación máxima deste exercicio será de 5,00 puntos, sendo preciso para superalo acadar como mínimo 2,00 puntos). A puntuación máxima da fase de oposición será de 10,00 puntos. Os aspirantes presentarán no momento da fase de oposición o seu DNI. Neste procedemento non se establece fase de méritos. A puntuación definitiva estará determinada pola suma das puntuacións dos exercicios da fase de oposición. A cualificación da fase de oposición farase pública no Taboleiro de Edictos e na web municipal. Rematada a cualificación das persoas aspirantes, a Mesa Seleccionadora publicará a relación de persoas seleccionadas por orde de puntuación, que en ningún caso poderá exceder o número de postos convocados. Co resto de persoas participantes non seleccionadas establecerase unha bolsa de emprego por orde de puntuación de maior a menor. Sétima.–Formalización dos contratos. A proposta do tribunal cualificador elevarase á Alcaldía-Presidencia, para a resolución do expediente de contratación, mediante decreto. Os Contratos formalizaranse coas persoas aspirantes seleccionadas. Oitava.–Norma final. A presente convocatoria, as súas bases e todos os actos administrativos que da mesma se deriven e das actuacións do tribunal, poderanse impugnar polos interesados nos casos e na forma dispostos na Lei 30/1992, do 26 de novembro, de Réxime Xurídico das Administracións Públicas e de Procedemento Administrativo Común. Vedra, 8 de outubro de 2021. O alcalde-presidente Asdo.: Carlos Martínez Carrillo ANEXO I TEMARIO FASE OPOSICIÓN PARA CONTRATACIÓN DE 2 MONITORES/AS DE LUDOTECA E SERVIZOS PARA O SERVIZO DE MADRUGADORES E LUDOTECA MUNICIPAL DE VEDRA A MEDIA XORNADA 1.–Etapas evolutivas do menor de 3 a 6 anos e de 6 a 12 anos.2.–O xogo como aprendizaxe.3.–Catalogación do xogo e do xoguete.4.–Aprendizaxe da educación en valores a través do xogo.5.–Aprendizaxe de habilidades sociais nos menores a través dos xogos.6.–Dinámicas grupais cos menores. Vedra, 8 de outubro de 2021. O ALCALDE Asdo.: Carlos Martínez Carrillo